text: Torsdagens overblik: Kør forsigtigt, der er risiko for tæt tåge
  07 februar 2019 kl. 06.48
  
  
  Nydamskolen i Vester Sottrup holder for syvende år i træk læsemaraton torsdag-fredag op til vinterferien. Maratonen er for eleverne i 4. til 8. årgang, men i dagtimerne er der også noget for de yngste. Formålet er at give eleverne gode læseoplevelser, læselyst og læsehygge - og på den måde gøre læsning sjovt og let.
  For første gang er Landbrug og Fødevarer gået sammen med Danmarks Naturfredningsforening om et stort fælles natur- og landbrugsudspil. Deres udspil skal sænke landbrugets klimabelastning med ti procent, blandt andet med omlægning af et stort landbrugsareal.
  Trafikken kører som smurt torsdag morgen, dog skal bilisterne tage hensyn til en del tåge.
  Du skal regne med regn, regn og atter regn. Ikke de store mængder, men konstant. Temperaturen kommer til at ligge på 4 - 5 grader, og vinden bliver svag. DMI har varslet risiko for tæt tåge med lav sigtbarhed først på dagen.
  